

Afișele lipite pe clădiri sau pe transformatoarele electrice dau un aer neîngrijit

"În ceea ce privește curățenia și reabilitarea centrului vechi, operațiunea va fi de amploare și de anvergură, dar solicităm de asemenea și sprijinul comercianților din această zona. Vom implementa în maxim două săptămâni un nou regulament pentru Centrul Vechi, trebuie reparate toate străzile, toate aleile, curățenia să fie exemplară. Am trimis ieri colegii mei fotografi, am așa un teanc de fotografii care nu ne fac cinste și sunt sute de mii de turiști care vin anual în Centrul Vechi. Este o rușine, nu este posibil așa ceva. În Centrul Vechi ziua în amiaza-mare saci de gunoi? Cum se poate așa ceva? Avem firme de salubrizare care au contract să lucreze, au un desfășurător. Nu declarăm de fapt cantitatea reală de gunoi menajer, ca să nu plătim mai mult, și aruncăm sacii pe unde putem. Nu se poate așa ceva, amenzile vor fi drastice. Din punctul de vedere al primăriei, ne vom implica maxim și vom sprijini această zona, dar vrem responsabilitate și din partea comercianților din zonă", a spus primarul general.În ceea ce privește clădirile emblematice, primarul general a declarat că va avea toleranță zero, ca acestea să arate în continuare ca după război. Primarul spune că acordă proprietarilor tot sprijinul necesar, iar dacă aceștia nu se conformează, amenzile vor fi drastice.În ceea ce privește clădirile municipalității din Centrul Istoric, care arată și ele că după război, primarul general a spus că a început lucrările de reabilitare pentru nouă dintre acestea.Întrebată de jurnaliști de ce nu a aplicat aceste măsuri până acum, Gabriela Firea spune că a dat amenzi, dar că rezultatul nu a fost cel așteptat.